שיחה:שמואל רוזנטל

message: בנוגע לקישור שהוסר כאן ובערכים נוספים של שחקנים נוספים ששיחקו בהפועל פ"ת - הקישורים שנמחקו מכילים מידע מקיף לגבי כל אחד מהשחקנים. ניתן למצוא שם נתונים שלא ניתן למצוא בשום מקום אחר ברשת, ויכולים בסבירות גבוהה מאד להיות רלוונטיים עבור מי שמתעניין בשחקן. בנוסף, כשלצד הקישורים שנמחקו נותרו קישורים דומים לאתרים של קבוצות אחרות (בערך של מיכאל זנדברג, למשל, נותרו קישורים לאתרים של מכבי חיפה והפועל ת"א, כשבהפועל ת"א הוא התחיל לשחק רק העונה ולכן כמעט ואין שם מידע), זה נראה יותר כמו מחיקה עיוורת ולא כזו שמתבססת על טיעונים ענייניים. --Hptinfo - שיחה 23:37, 8 בספטמבר 2009 (IDT)
replies: text: הטיעונים שכאן אינם נכונים. במקרים רבים מאוד היה מידע מועט ביותר, ובאחרים גם אם היה קצת יותר הוא לא ממש הוסיף על הנאמר בערכים והיה כתוב בצורה לא מתאימה. לטענה שההסרה עיוורת אין על מה להסתמך, בין השאר כיוון שנותרו מספר קישורים לאתר במקומות שבהם הייתה תועלת בכך. קוריצה • שיחה • המורשת העולמית. פשוט עולמית! 23:39, 8 בספטמבר 2009 (IDT)
replies: text: :אני חושב שאני זקוק לכמה הבהרות בנוגע למה יכול להיחשב כקישור רלוונטי עבור שחקן כדורגל נתון, ומה לא. עד כה התבססתי (באופן טבעי, אני חושב) על השוואות לקישורים שמצאתי בערכים נוספים (וגם על פידבק חיובי או שניים לאחר הוספת הקישורים הראשונים לפני מספר חודשים). לדוגמא, יש עשרות קישורים לאתר של מכבי חיפה בערכים של שחקנים ששיחקו בקבוצה, והם מכילים מידע דומה לזה שמופיע באתר של הפועל פ"ת (כשכל אתר שם דגש על התקופה הרלוונטית בקריירה של השחקן, כמובן). למעשה, הקישורים באתר של הפועל פ"ת מקיפים יותר מכיוון שאפשר לקבל מידע מדויק יותר לגבי הסטטיסטיקה של השחקן בכל עונה וגישה מיידית לנתונים לגבי כל משחק שבו הוא שותף/הבקיע/הורחק.

text: :בנוסף, קיימים קישורים דומים רבים לאתרים פחות מקיפים מהאתר של מכבי חיפה (זנדברג באתר הפועל ת"א), או קישורים שכוללים אך ורק מידע סטטיסטי (למשל ג'וניור ויסה באתר ONE, או רשימת הופעות של יצחק ויסוקר בנבחרת ישראל). Hptinfo - שיחה 00:03, 9 בספטמבר 2009 (IDT)
replies: text: ::אין קשר בין סוג קישור אחד לסוג שני, שכן הא בהא לא תליא. אם בקישור אחר אין מספיק מידע אז גם הוא יוסר. בתור אוהד של הפועל פתח תקווה אני יכול לומר בוודאות שאין כאן, וגם לא תהיה, אפליה נגד קבוצות כלשהן. קוריצה • שיחה • המורשת העולמית. פשוט עולמית! 00:06, 9 בספטמבר 2009 (IDT)
replies: text: :::ולגבי ONE: הוא אכן אתר סטטיסטיקות, וככזה ממלא את תפקידו היטב במקרים רבים. הוא אינו שייך לקבוצה כזאת או אחרת. קוריצה • שיחה • המורשת העולמית. פשוט עולמית! 00:07, 9 בספטמבר 2009 (IDT)
אם הייתי נותן לך דוגמאות של קישורים מערכים אחרים לחלוטין, מילא. אבל אני מתקשה להבין איך אפשר להיכנס לערך של מיכאל זנדברג, לראות שם קישורים לאתרים של הפועל פ"ת, מכבי חיפה והפועל ת"א, ולהסיר רק את הקישור לאתר של הפועל פ"ת בזמן שהוא כולל לא פחות מידע מהקישור לאתר של מכבי חיפה והרבה יותר מידע מאשר האתר של הפועל ת"א. כנ"ל לגבי הערך של יצחק ויסוקר - קישור לרשימה של ההופעות שלו בנבחרת (עם תאריכים ותוצאות בלבד) הוא רלוונטי מבחינתך, וקישור לאתר שמאפשר לצפות בפרטים המלאים של כל משחק שבו הוא הופיע במדי הפועל פ"ת - מסתבר שלא. אני חושב שבשביל לבצע מחיקות כאלה צריך לנהוג על פי סטנדרטים ברורים ואחידים, ועל סמך הדוגמאות הנ"ל (ויש עוד רבות אחרות) אני לא חושב שזה מה שנעשה כאן.
לגבי ONE - אם הוא "ממלא את תפקידו היטב" בתור אתר סטטיסטיקות, בוודאי שהאתר של הפועל פ"ת עושה עבודה לא פחות טובה עבור כל שחקן ששיחק בקבוצה. Hptinfo - שיחה 00:24, 9 בספטמבר 2009 (IDT)
מבדיקה בנוגע לשמוליק רוזנטל עולה שהאתר מרחיב על הכתוב בערך ואף מוסיף תמונה. אני מציע להוסיף את הקישור במקרה זה. לגבי שחקנים אחרים - אני חושב שמספיק אתר קבוצה אחד, אם הוא מפורט דיו, ולא צריך להעמיס את כל אתרי הקבוצות בהן שיחק. יוסאריאן • שיחה 11:50, 9 בספטמבר 2009 (IDT)

text: לדעתי ברוב המקרים בהם הקישור נמחק הוא הוסיף מידע רלוונטי ולא היה מקום למחיקה. בערך של ניר לוין, למשל, מופיעות שתיים-שלוש שורות לגבי התקופה שלו כשחקן ומאמן בקבוצה (שבה בילה את מרבית הקריירה), בזמן שבאתר מדובר בכמה פסקאות. בנוסף, אני חושב שעבור מי שמתעניין בלוין, מידע מלא לגבי הנתונים שלו ושל הקבוצה בכל עונה בה הוא שיחק במועדון, הוא בהחלט רלוונטי (ומדובר במידע שבהחלט לא ניתן למצוא בשום מקום אחר). הבעיה היא שהקישורים נמחקו מעשרות ערכים, ולנהל דיון פרטני לגבי כל אחד ואחד מהם יכול להיות בעייתי.

text: בנוגע למספר קישורים מאתרים שונים - לדעתי יש לכך מקום, מכיוון שבאופן טבעי כל אתר מרחיב על תקופה אחרת בקריירה של השחקן, וביחד הם נותנים תמונה מלאה ומפורטת הרבה יותר. במקרה של וואליד באדיר, למשל, עם שבע עונות בהפועל פ"ת, חמש במכבי חיפה וחמש בהפועל ת"א, שלושה קישורים בהחלט יכולים להועיל. Hptinfo - שיחה 12:21, 9 בספטמבר 2009 (IDT)
replies: text: :מעבר לניסוחים המטרידים, בהרבה מקרים אין שום תוספת בקישורים, בוודאי לא לעומת הערכים. כמו מיכאל זנדברג ואדורם קייסי למשל. אתה מתבקש לחדול מהצפת קישורים חיצוניים. קוריצה • שיחה • המורשת העולמית. פשוט עולמית! 00:02, 10 בספטמבר 2009 (IDT)
replies: text: ::בערך של מיכאל זנדברג יש בדיוק שורה וחצי על התקופה שלו בהפועל פ"ת. באתר הפועל פ"ת יש הרבה יותר מידע (גם בטקסט המוצג וגם בנתונים הנוספים לגביו).  כנ"ל לגבי אדורם קייסי. בנוסף, זה לא מסביר מדוע באותם ערכים ממש קישורים פחות מקיפים הם מתאימים מבחינתך. Hptinfo - שיחה 00:14, 10 בספטמבר 2009 (IDT)
replies: text: :::זה לא נכון כפי שאפשר לראות. הקישורים האחרים מקיפים בהרבה. קוריצה • שיחה • המורשת העולמית. פשוט עולמית! 00:21, 10 בספטמבר 2009 (IDT)
replies: text: ::::זה פשוט לא נכון. קח את הקישורים בערך של מיכאל זנדברג לדוגמא. אתר ההתאחדות - מכיל רק נתונים לגבי העונה הקודמת. ONE - נתונים סטטיסטיים בלבד, ללא כל מידע בנוגעה לשתי עונותיו הראשונות בבוגרים. הפועל ת"א - שלוש שורות. מכבי חיפה - נתונים סטטיסטיים וטקסט קצר יותר שלא מתייחס לאף עונה אחרי תחילת 2002/03. באתר של הפועל פ"ת הטקסט מעט ארוך יותר מאשר באתר מכבי חיפה, והנתונים הסטטיסטיים מעניקים הרבה יותר מידע מכיוון שאפשר לראות בדיוק באילו משחקים הוא שותף, כבש או הורחק, מה היו הנתונים שלו בכל עונה נתונה או מה היו הישגי הקבוצה בכל עונה שלו בקבוצה. כנ"ל לגבי קייסי ושחקנים אחרים. --Hptinfo - שיחה 01:05, 10 בספטמבר 2009 (IDT)
replies: text: :::::זנדברג:
replies: text: ::::::הפועל תל אביב - זו קבוצתו ולכן מקשרים לשם.

text: ::::::מכבי חיפה - הוסר.

text: ::::::האתר שלך לא מוסיף מספיק על הערך. אני מזכיר גם שויקיפדיה לא משפרת דירוג במנועי חיפוש. קוריצה • שיחה • המורשת העולמית. פשוט עולמית! 01:25, 10 בספטמבר 2009 (IDT)
replies: text: :::::::אז מה אם זו קבוצתו? אין באתר הזה שום מידע לגביו. כנ"ל לגבי אתר ההתאחדות שיש בו הרבה פחות מידע (עונה קודמת בלבד, ללא טקסט), וכנ"ל לגבי מאות קישורים לעמודי שחקנים ב-ONE (מידע סטטיסטי הרבה יותר בסיסי מאשר באתר הפועל פ"ת, ללא טקסט). האתר של הפועל פ"ת מספק מידע נרחב שלא נמצא בשום מקום אחר ברשת (במיוחד במקרים של שחקנים שהקריירה שלהם החלה לפני שנת 2000, אבל לא רק), ומדובר במידע שבסבירות גבוהה מאד עשוי לעניין את מי שמתעניין באותם שחקנים.

text: :::::::וכן, אני יודע שויקיפדיה לא משפרת דרוג במנועי חיפוש. אבל תודה על העדכון. Hptinfo - שיחה 01:37, 10 בספטמבר 2009 (IDT)
thread_title:  קישורים לאתר הפועל פ"ת 

message: הקובץ הבא מוויקישיתוף שנמצא בשימוש בדף הוצע למחיקה מהירה:
* 
באפשרותך לראות את הסיבה למחיקה בדף תיאור הקובץ המקושרים לעיל. —Community Tech bot - שיחה 20:52, 20 באוקטובר 2018 (IDT)
thread_title:  קובץ מוויקישיתוף שבשימוש בדף זה הועמד למחיקה מהירה